48 ล้าน ปรับปรุงถนนข้าวสาร
ทางเท้าเสมอถนนปูพื้นด้วยแกรนิต-ชูท่องเที่ยวถนนต่อเนื่อง,นายสกลธี ภัททิยกุล รองผู้ว่าฯ กทม. กล่าวถึงความคืบหน้าการปรับปรุงภูมิทัศน์ถนนข้าวสาร เขตพระนคร ว่า ขณะนี้เขตพระนครอยู่ระหว่างเตรียมปรับปรุงภูมิทัศน์ พัฒนาพื้นที่ย่านข้าวสาร เพื่อส่งเสริมการท่องเที่ยว ซึ่งถนนข้าวสารถือเป็นแลนด์มาร์กการท่องเที่ยวที่สำคัญแห่งหนึ่ง ที่มีนักท่องเที่ยวต่างชาติมาท่องเที่ยวเป็นจำนวนมาก เบื้องต้น กทม.จะใช้งบประมาณในการปรับปรุง 48.4 ล้านบาท โดยจะมีการปรับสภาพถนนและทางเดินเท้าถนนข้าวสารให้เป็นระดับเดียวกันตลอดสาย ปูพื้นด้วยหินแกรนิตผิวพ่นไฟทั้งหมด,กำหนดแบ่งพื้นที่ดังนี้ ทางเท้าฝั่ง สน.ชนะสงคราม จากแนวอาคารเข้ามา 7.5 เมตร แบ่งเป็นทางเดินเท้า 3.5 เมตร จัดตั้งแผงค้า 3 เมตร ทางเดินเท้า 1 เมตร พื้นที่ถนน 5 เมตร และทางเท้าอีก 2.5 เมตร พร้อมติดตั้งเสาสเตนเลสกันรถชนิดเก็บลงพื้นที่ได้สูงประมาณ 60 เซนติเมตร สำหรับจุดตั้งแผงค้า กำหนดขนาดแผงไม่เกิน 1.5×2 เมตร หันหลังชนกัน เว้นระยะห่าง 2 เมตรในทุกๆ 10 แถว หรือ 20 แผง จำนวนผู้ค้า 240 ราย ทำการค้าตั้งแต่เวลา 09.00-21.00 น. โดยจะแบ่งโซนประเภทสินค้าชัดเจน และอาจจะจับสลากผู้ค้าทุกๆ 1 หรือ 2 ปี ทั้งนี้ ห้ามไม่ให้รถเข็นเข้าพื้นที่และห้ามตั้งวางสิ่งของบนผิวจราจร หรือเกินขอบเขตที่กำหนด ห้ามขายของต้องห้าม หรือของที่ผิดกฎหมาย คาดว่าการปรับปรุงจะเริ่มได้ภายในเดือนตุลาคมนี้ จะแล้วเสร็จในช่วงกุมภาพันธ์ 2563 และในอนาคตจะขยายไปยังพื้นที่ที่เชื่อมต่อ เช่น ถนนรามบุตรี ถนนสิบสามห้าง ถนนตานี.
นายสกลธี ภัททิยกุล รองผู้ว่าฯ กทม. กล่าวถึงความคืบหน้าการปรับปรุงภูมิทัศน์ถนนข้าวสาร เขตพระนคร ว่า ขณะนี้เขตพระนครอยู่ระหว่างเตรียมปรับปรุงภูมิทัศน์ พัฒนาพื้นที่ย่านข้าวสาร 
สกลธี ภัททิยกุล,ปรับปรุงถนนข้าวสาร,ปรับปรุงภูมิทัศน์,ส่งเสริมการท่องเที่ยว,ทางเดินเท้า,หินแกรนิต,ผิวจราจร,ข่าวทั่วไป